Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 318/12/8803	Košice II, 2.7.2012
EEČ : 2-64-168-2012

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou XXXXX/2012.
	V trestnej veci vedenej za prečin nebezpečného vyhrážania podľa § 360 ods. 1, ods. 2 písm. b)  Trestného zákona, ktorého sa mal dopustiť XXXXX na tom skutkovom základe, že v Košiciach, na ul. XXXXX, dňa 15.4.2012 v čase okolo 21.00 hod. a následne dňa 16.4.2012 v čase okolo 15.30 hod., v spoločnom byte na 1. poschodí, pod vplyvom alkoholických nápojov a po predchádzajúcej vzájomnej hádke sa vyhrážal zabitím svojej manželke XXXXX tak, že ju vyhadzoval z bytu, pretože ju už nemôže zniesť a ak nevypadne, tak ju čoskoro zabije, uškrtí a je mu jedno, že keď pôjde kvôli tomu do basy, ale konečne sa jej zbaví, čím takto u poškodenej XXXXX, nar. XXXXX,  trvale bytom XXXXX, ul. XXXXX, vzbudil vyšší stupeň tiesnivého pocitu a obavu o jej život a zdravie. 

Odôvodnenie: 
Uznesením povereného príslušníka Okresného riaditeľstva PZ v Košiciach Obvodného oddelenia XXXXX - XXXXX, sp. zn. ORP-XXXXX-KE-2012 zo dňa 26.4.2012 bolo podľa § 199 ods. 1  Trestného poriadku začaté trestné stíhanie a súčasne podľa § 206 ods. 1  Trestného poriadku XXXXX vznesené obvinenie za prečin nebezpečného vyhrážania podľa § 360 ods. 1, ods. 2 písm. b) Trestného zákona, pre skutok, že v Košiciach, na ul. XXXXX, dňa 15.4.2012 v čase okolo 21.00 hod. a následne dňa 16.4.2012 v čase okolo 15.30 hod., v spoločnom byte na 1. poschodí, pod vplyvom alkoholických nápojov sa vyhrážal zabitím svojej manželke XXXXX tak, že ju vyhadzoval z bytu, pretože ju už nemôže zniesť a ak nevypadne, tak ju čoskoro zabije, uškrtí a je mu jedno, že keď pôjde kvôli tomu do basy, ale konečne sa jej zbaví, čím takto u poškodenej XXXXX, nar. XXXXX,  trvale bytom XXXXX, ul. XXXXX, vzbudil vyšší stupeň tiesnivého pocitu a obavu o jej život a zdravie. 

	Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená XXXXX uzavreli dňa 6.6.2012 za prítomnosti probačného a mediačného úradníka na Okresnom súde XXXXX XXXXX, sp. zn. XXXXX/2012,  dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie úprimne oľutoval a poškodenej sa ospravedlnil a uistil ju, že v budúcnosti sa obdobného konania voči nej nedopustí. 

Dňa 6.6.2012 obvinený XXXXX zložil na depozitný účet pre zmier Krajskej prokuratúry  XXXXX č.ú. XXXXX/8180 peňažnú sumu vo výške 50,-€ určenú vo výške 25 € štátu na peňažnú pomoc poškodeným trestnými činmi a vo výške 25 € na všeobecne prospešné účely a to v prospech XXXXX. 
 
Obvinený XXXXX a poškodená XXXXX s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor